O`zbeklar afrikaliklarga quduq qazib berishdi (video)

Chikagodagi o`zbek-amerika uyushmasi faollari yordamida Afrika davlatlarida 3 ta ichimlik suvi qudug`i o`rnatildi. Bu haqda Sputnik xabar berdi.
Gap shundaki, Chikagodagi o`zbek-amerika uyushmasi faollari Kamerun aholisini ichimlik suvi bilan ta`minlashga yordam berdilar.
Chikagoda yashovchi, o`zgalar muammosiga befarq bo`lmagan o`zbeklar “Buloq-3” nomli xayriya loyihasini moliyalashtirish uchun mablag` to`plash bo`yicha marafonni ishga tushirdilar. Loyiha orqali Afrika mintaqasida suv chiqarish inshootini o`rnatish belgilangan edi.
2018 yilning avgust oyiga kelib, xayriyachilar 4500 AQSh dollari miqdorida mablag` to`plashga muvaffaq bo`lganlar. Burg`ulangan quduq Kamerundagi Bardap aholi punktiga o`rnatilgan.
Bu uyushma ko`magida Afrika mamlakatlarida o`rnatilgan uchinchi quduqdir. Xususan, o`tgan yil may oyida chuqurligi 4,5 ming metr bo`lgan artezian qudug`i Chad respublikasining Vassi qishlog`ida paydo bo`lgandi. U erda 1700 kishi istiqomat qiladi.
BMT ma`lumotlariga ko`ra, butun dunyoda 750 million kishi toza ichimlik suviga muhtoj, ularning 37 foizi Afrikada yashaydi.